“แอพเพิล เวลธ์”ชี้หุ้นไทยขาขึ้น ลุ้นแตะ1,680จุด เน้นเก็บกลุ่มแบงก์-รับเหมาฯ-อุตสาหกรรม
"แอพเพิล เวลธ์" คาดดัชนีหุ้นไทยก.พ.ขาขึ้น ลุ้นแตะ 1,680 จุด เน้นเก็บหุ้นแบงก์-รับเหมาฯ-อุตสาหกรรม
6 ก.พ. 2562

นายอภิชัย เรามานะชัย รองกรรมการผู้จัดการฝ่ายวิเคราะห์หลักทรัพย์ บริษัทหลักทรัพย์ แอพเพิล เวลธ์ จำกัด (มหาชน) เปิดเผยว่า แนวโน้มตลาดหุ้นไทยเดือน ก.พ. 62 คาดว่าดัชนี มีโอกาส Sideway ขึ้นไปทดสอบแนวต้าน 1,680 จุด หลังจากที่ดัชนีหุ้นเดือนมกราคม เพิ่มขึ้น 4.97% เมื่อเทียบกับเดือนก่อน และเป็นการฟื้นตัวตามดัชนีภูมิภาค MSCI Asia Pacific Index ที่ปรับตัวเพิ่มขึ้น 6.7% โดยปัจจัยสนับสนุนจากการส่งสัญญาณชะลอการปรับขึ้นดอกเบี้ยของธนาคารกลางสหรัฐ(เฟด) รวมถึงการปรับเปลี่ยนนโยบายลดงบดุลให้ยืดหยุ่นมากขึ้น ส่งผลบวกต่อการลงทุนในสินทรัพย์เสี่ยงทั่วโลก
ขณะที่ปัจจัยที่ยังต้องติดตามต่อ คือการเจรจา Brexit ที่จะถึงกำหนดวันที่ 29 มีนาคม นี้ และการเจรจาการค้าสหรัฐ-จีน หากไม่ได้ข้อยุติ สหรัฐอาจปรับขึ้นภาษีขำเข้าสินค้าจากจีนในต้นเดือนมีนาคม แต่โดยรวมตลาดยังคาดหวังในเชิงบวกต่อการเจรจาในครั้งนี้ ส่วนตลาดหุ้นไทยได้ปัจจัยหนุนความชัดเจนในการเลือกตั้ง 24 มีนาคม 62 ส่งผลบวกต่อความเชื่อมั่นของนักลงทุน
“ดัชนี SET ม.ค.62 ไม่หลุดแนวรับที่ 1,550 จุด และสามารถปรับตัวเพิ่มขึ้นมาอยู่ที่ระดับ 1,600 – 1,620 จุด ขณะที่ปริมาณการซื้อขายเฉลี่ยต่อวันอยู่ที่ 4-5 หมื่นล้านบาท และมีสัญญาณบวกของการฟื้นตัวของดัชนีอย่างชัดเจน จากสัญญาณการฟื้นตัว ดังกล่าว ประเมินดัชนีดัชนีในก.พ.นี้ มีโอกาสจะ Sideway Up ขึ้นไปทดสอบแนวต้านบริเวณ1,680 จุด ซึ่งเป็นแนวต้านทางโครงสร้างและเส้นค่าเฉลี่ย200 วัน โดยมีแนวรับที่1,620 จุดแนะนำ ซื้อเก็งกำไรหุ้นที่สัญญาณบวกทางเทคนิค เช่น TISCO, TPIPL, OSP, TU, WHA”
สำหรับกลยุทธ์การลงทุนเดือนก.พ.นี้ แนะนำหุ้นกลุ่มธนาคาร โดย หุ้นBBLเป็นหุ้นเด่น หลังจากประกาศกำไรไตรมาส 4/2561 ที่ 4.21 หมื่นล้านบาท เติบโตเพิ่มขึ้น 1.2% เมื่อเทียบกับปีก่อน แต่ลดลง 23.2% เมื่อเทียบกับไตรมาสก่อน โดยกำไรมีแนวโน้มเติบโตต่อเนื่องส่งผลให้กำไรสุทธิปี 2561 เพิ่มขึ้น 2.03 แสนล้านบาท เพิ่มขึ้น 8.8% เมื่อเทียบกับปีก่อน สำหรับกำไรปี 2562 คาดว่าจะเติบโตได้ราว 4.8% ชะลอลงจากปีก่อนตามการส่งออกและ GDP ที่คาดว่าจะชะลอตัว
ขณะที่งบลงทุน IT เพื่อพัฒนา Digital Banking ยังสูง และยังมีภาระการตั้งสำรองสำหรับรองรับเกณฑ์ IFRS9 จึงยังคงน้ำหนักการลงทุนโดยแนะนำ “ทยอยซื้อ” BBL ราคาเหมาะสม อยู่ที่ 232 บาท
สำหรับกลุ่มพลังงานให้น้ำหนักลงทุนเท่าตลาด หุ้นเด่นแนะนำ PTT , PTTEP นักลงทุนคลายความกังวลเกี่ยวกับภาวะอุปทานล้นตลาด หลังกลุ่มโอเปกร่วมกันปรับลดกำลังการผลิตลง1.2 ล้านบาร์เรลต่อวัน เป็นเวลา6เดือน ตั้งแต่ม.ค.62- มิ.ย.62 ประกอบกับปริมาณการผลิตจากแคนาดาและลิเบียที่คาดจะปรับลดลงรายละ0.3ล้านบาร์เรลต่อวัน ล่าสุดสหรัฐฯ ตัดสินใจคว่ำบาตรบริษัทน้ำมันแห่งชาติของเวเนซุเอลาเป็นแรงหนุนราคาน้ำมันในระยะสั้น
กลุ่มสื่อสาร ให้นำหนักลงทุนเท่าตลาด หุ้นเด่น แนะนำ TRUE DTAC เปลี่ยนมาให้บริการในระบบใบอนุญาตเต็มปีเช่นเดียวกับผู้ประกอบ และคลายความกังวลในเรื่องคลื่นที่ให้บริการ และ คดีความ เราจึงประเมินการแข่งขันในกลุ่มเพราะชิงส่วนแบ่งทางการตลาดจะสูงขึ้น ขณะเดียวกันในปีนี้ผู้ประกอบการต้องลงทุนโครงการกับพัฒนายูสเคสเตรียมพร้อมสำหรับเทคโนโลยี5Gในปีหน้า
กลุ่มรับเหมาก่อสร้างให้น้ำหนักลงทุนเท่าตลาด หุ้นเด่นแนะนำ STEC ซึ่งยังอยู่ระหว่างการเจรจาในโครงการรถไฟเชื่อม 3สนามบินแต่คาดเซ็นต์สัญญากันได้ เดือนกุมภาพันธ์นี้ ส่วนโครงการอื่นเช่นรถไฟฟ้าสายสีส้ม-มอเตอร์เวย์น่าจะทยอยเข้ามทางด่วน ในช่วงครึ่งปีหลังของปี